ƆFÃ 1
Ebɛn Kwan na Nyankopɔn Fa Do Kasa Kyerɛ Hɛn?
Nyankopɔn nam Bible no do na ɔkasa kyerɛ hɛn. 2 Timothy 3:16
Nokwar Nyankopɔn no nam nyimpa do kyerɛɛw n’adwen wɔ nwoma krɔnkrɔn bi mu. Dɛm nwoma no nye Bible no. No mu nsɛm no yɛ ehiasɛm bi a Nyankopɔn pɛ dɛ ihu.
Nyankopɔn na onyim dza oye ma hɛn, na ɔno nye nyansa nyinara ne Fibea. Sɛ itsie no a, ebɛyɛ onyansafo.
Nyankopɔn pɛ dɛ nyimpa biara a ɔwɔ asaase yi do kenkan Bible no. Sesei, woetsintsim no wɔ kasa pii mu.
Sɛ epɛ dɛ itsie Nyankopɔn dze a, ɔsɛ dɛ ekenkan Bible no na etse ase.
Worusũa Bible no wɔ aman nyinara do. Matthew 28:19
Jehovah Adasefo botum aboa wo ma aatse Bible no ase.
Wɔkyerɛkyerɛ nokwar a ɔfa Nyankopɔn ho wɔ wiadze yi mu beebiara.
Sɛ wɔkyerɛkyerɛ wo a, irunntua hwee. Ibotum so eekosũa Nyankopɔn ho adze wɔ beebi a Jehovah Adasefo hyia mu, wɔfrɛ hɔ Ahendzi Asado.
twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn